**คำนำ**

ประเทศไทยประสบกับภาวะน้ำท่วมและภาวะน้ำแล้งเป็นประจำทุกปี โดยแต่ละปีมีระดับความรุนแรงที่แตกต่างกัน ทั้งนี้ขึ้นอยู่กับสภาพภูมิอากาศ ปริมาณฝน และสภาพภูมิประเทศที่เปลี่ยนแปลงไป โดยเฉพาะอย่างยิ่งในพื้นที่นอกเขตชลประทานที่ได้รับผลกระทบจากภาวะดังกล่าวโดยตรง เนื่องจากปริมาณน้ำและปริมาณฝนในพื้นที่ผันแปรตามสภาพภูมิอากาศ และสภาพทางอุทกวิทยา ดังนั้นเพื่อเป็นการบรรเทาความสูญเสียอันเนื่องมาจากภาวะน้ำท่วมและภาวะน้ำแล้งในพื้นที่นอกเขตชลประทาน กรมทรัพยากรน้ำจึงจำเป็นต้องจัดทำแผนปฏิบัติการบรรเทาภาวะน้ำท่วมและภาวะน้ำแล้ง ประจำปี 2564/2565 ของสำนักงานทรัพยากรน้ำภาค 10 เพื่อเป็นการเตรียมความพร้อม การกำหนดแผนงาน และมาตรการเชิงปฏิบัติด้านการบรรเทาภาวะวิกฤติในแต่ละพื้นที่

แผนปฏิบัติการบรรเทาภาวะน้ำท่วมและภาวะน้ำแล้ง ประจำปี 2564/2565 จัดทำเพื่อรองรับภาวะน้ำท่วมและภาวะน้ำแล้ง ในพื้นที่นอกเขตชลประทานที่คาดการณ์ว่าจะได้รับผลกระทบจากภาวะดังกล่าว   
โดยแผนปฏิบัติการฯ ฉบับนี้ มีวัตถุประสงค์เพื่อให้เจ้าหน้าที่ของกรมทรัพยากรน้ำและผู้ที่เกี่ยวข้อง ทราบถึงกระบวนการปฏิบัติงาน การเตรียมความพร้อมด้านต่าง ๆ แผนปฏิบัติการบรรเทาภาวะน้ำท่วมและภาวะน้ำแล้ง และรายชื่อเจ้าหน้าที่ในการติดต่อประสานงานของสำนักงานทรัพยากรน้ำภาค 10

สุดท้ายนี้ ศูนย์ป้องกันวิกฤติน้ำ ขอขอบพระคุณทุกหน่วยงานภายในกรมทรัพยากรน้ำในการรวบรวมข้อมูลด้านต่างๆ โดยเฉพาะอย่างยิ่งสำนักงานทรัพยากรน้ำภาค 10 ที่ร่วมกันจัดทำแผนปฏิบัติการบรรเทาภาวะน้ำท่วมและภาวะน้ำแล้งให้แล้วเสร็จ และเป็นไปตามวัตถุประสงค์ที่ได้กำหนดไว้

ศูนย์ป้องกันวิกฤติน้ำ